بوزوَے تہٕ نوٮ۪و ادبی صِنفو منز آیہ سٲنِس افسانس سارِوٕے کھۅتہٕ زیادٕ خۅش بختی باگہ۔ الہٕ پلہٕ شُونزہن ؤرین دوران مٲنڈۍ أمۍ واریاہ پڑاو۔ کُنہ ادبی صِنفہ ہٕنز ترقی باپتھ چھُ یہ محض شُرۍلٲزی ہُند وق۔ اماپوز کٲشرۍ افسانن کوڈ نہٕ صرف کاڈ بلکہ روٗد وِیہہ تہ بدلاوان۔ افسانہٕ چھُ بِذٲتی مغربی ایجاد ، تتہ چھے اَمِچ وٲنس زٕ ہتھ ؤری کھۅتہٕ تہ زیادے ۔ مشرقی دُنیاہس اوس کتھٕ کرنُک تہٕ داستان ونہٕ نُک فن ہفتا کالہ پٮ۪ٹھے بدس ، اوَے ییلہ افسانہٕ اور ووت ، اتہ لٔج نہٕ اَتھ وہراولبنس تہٕ باڈو پراونس تٲر۔ کٔشیرِ تہ ووت افسانہٕ واریاہ ژیرۍ۔ ۷۴۹۱ءپتہٕ ا ون افسانہٕ تِمو ادیبو بانہالہ یپور یِمو تھٔز تعلیم پٔرمٕژ ٲس ۔ یِمن اُردو ، انگریزی تہٕ ہندی بیترِ زبانن ہٕندِ ادبُک مُطالعہٕ اوس۔ ترقی پسندی تحریکہ دوران آیہ واریاہ طٔویل افسانہٕ لیکھنہٕ ، یِم سمٲجی حقیقژن ہُند پورِ پوٗر عکس ہاوان چھِ۔ یہ تحریک ٲس نوٮ۪ن آشن تہٕ امارن ہٕندۍ خا ب وُچھان ، عوامس ٲسۍ نُنہٕ گُرۍ تہٕ تلہٕ تلاو ہاونہٕ آمٕتۍ، اوے اوس تمہ زمانُک افسانہٕ نگار عام انسانہٕ سٕندۍ حالات بٲوِتھ استحصٲلی عنصرن تہٕ ہمیشہٕ پوشہ وٕنۍ اعلیٰ میارٕکۍ افسانہٕ مثالے امین کٲملُن"کۅکر جنگ" اختر محی الدینُن"دندٕ وَزُن" یا "دٔریایہ ہُند ییزار" بیترِ۔ وۅں گوو دۅد ٕ کۅلن تہٕ تِلہٕ تلاوَن ہُند برم پھُٹِتھ پیوو نوو افسانہٕ۷۶۹۱ءپٮ۪ٹھے کٲشرِ شیرازٕ کِس خصوٗصی افسانہٕ نمبرس سٍتی تھنہٕ۔ یہ کتَھ آیہ ٹاکارٕ پٲٹھۍ برۅنہہ کُن زِ کٲشُر افسانہٕ نِگار چھُ نوٮ۪ن حالاتن منز گذارنہٕ یِنہٕ واجینہ سمٲجی زندگی ہٕنزِنوِ حقیقٔژ نوِ رنگہٕ باوُن یژھان۔ مثلن فاروق مسعودی سُند افسانہٕ "سٮ۪ٹھاہ معمولی" رتن لال شانت سُند" ژھایہ گِتۍ" یا اختر محی الدینُن" گہے تاپھ گہے شِہُل" تہٕ بنسی نردوشُن " پنُن مرُن"۔